
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 212 

14 Οκτωβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

257. Υποβάθμιση Γραφείου Γενικού Συμβούλου Οικονο¬ 
μικών και Εμπορικών Υποθέσεων (Ο.Ε.Υ.) στο Βελι¬ 
γράδι σε Γραφείο Συμβούλου Ο.Ε.Υ. Αναβάθμιση 
Γραφείου Συμβούλου Οικονομικών και Εμπορικών 
Υποθέσεων (Ο.Ε.Υ.) στη Ρώμη σε Γραφείο Γενικού 


Συμβούλου Ο.Ε.Υ. 1 

258. Τροποποίηση του Π.Δ. 62/86 «Οργανισμός του Εθνι¬ 
κού Αστεροσκοπείου Αθηνών (ΕΑΑ)» ΦΕΚ 21/Α/86... 2 

259. Τροποποίηση ορισμένων διατάξεων του καταστατι¬ 

κού του Επικουρικού Ταμείου Υπαλλήλων Αστυνο¬ 
μίας Πόλεων. 3 

260. Τροποποίηση του Π.Δ. 59/1999 «Κανονισμός επιθε¬ 

ώρησης πνευστών σωσιβίων σχεδιών και ναυτικού τύ¬ 
που συστημάτων εγκατάλειψης των πλοίων» (Α' 61). 4 

261. Ίδρυση Ειδικής Αστυνομικής Υπηρεσίας Δίωξης 

Εγκληματικότητας Λασιθίου. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 257 
Υποβάθμιση Γ ραφείου Γ ενικού Συμβούλου Οικονομικών και 
Εμπορικών Υποθέσεων (Ο.Ε.Υ.) στο Βελιγράδι σε Γρα¬ 
φείο Συμβούλου Ο.Ε.Υ. Αναβάθμιση Γραφείου Συμβού¬ 
λου Οικονομικών και Εμπορικών Υποθέσεων (Ο.Ε.Υ.) στη 
Ρώμη σε Γραφείο Γενικού Συμβούλου Ο.Ε.Υ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1, παρ. 2 του Ν. 2297/1995 «Οργάνωση και 
λειτουργία των Γ ραφείων Οικονομικών και Εμπορικών Υπο¬ 
θέσεων του Υπουργείου Εθνικής Οικονομίας και άλλες δια¬ 
τάξεις» (ΦΕΚ50/Α’). 

β) Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α’) όπως αυτό προστέθηκε με 
το άρθρο 27 του Ν. 2081/1992 «Ρύθμιση του θεσμού των 
Επιμελητηρίων τροποποίηση των διατάξεων του Ν. 1712/87 
για τον εκσυγχρονισμό των επαγγελματικών οργανώσεων 


των εμπόρων βιοτεχνών και λοιπών επαγγελματιών και 
άλλες διατάξεις» (ΦΕΚ 154 τ.Α’) και τροποποιήθηκε με το 
άρθρο 1 παρ. 2ατου Ν. 2469/97 (ΦΕΚ38τ.Α’). 

γ) Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α”), 

2. Την κοινή απόφαση του Πρωθυπουργού και του Υπ. Εθν. 
Οικονομίας με αριθ. 23446./ΔΙΟΕ 471/5.7.1999, «Καθορι¬ 
σμός αρμοδιοτήτων της Υφυπουργού Εθνικής Οικονομίας» 
(ΦΕΚ 1373/Β 1 ). 

3. Την κοινή απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
αριθ. 8211/8.3.99 «Ανάθεση αρμοδιοτήτων Υπουργού Εσω¬ 
τερικών, Δημόσιας Διοίκησης και Αποκέντρωσης στον Υφυ¬ 
πουργό Εσωτερικών, Δημόσιας Διοίκησης και Αποκέντρω- 
σης» (ΦΕΚ 198/Β’). 

4. Το γεγονός ότι από τις διατάξεις αυτού του διατάγματος 
δεν προκαλείται δαπάνη σε βάρος του κρατικού προϋπολο¬ 
γισμού. 

5. Τη γνωμοδότηση με αριθμ. 323/99 του Συμβουλίου της 
Επικράτειας, μετά από πρόταση του Υπουργού Εξωτερικών 
και των Υφυπουργών Εσωτερικών, Δημόσιας Διοίκησης και 
Αποκέντρωσης και Εθνικής Οικονομίας, αποφασίζουμε: 

Αρθρο 1 

Το Γραφείο Γενικού Συμβούλου Οικονομικών και Εμπορι¬ 
κών Υποθέσεων (Ο.Ε.Υ.) στην Ομοσπονδιακή Δημοκρατία 
της Γιουγκοσλαβίας, που αναφέρεται στο άρθρο μόνο του 
Π.Δ. 337/97 (ΦΕΚ 231 τ.Α’), υποβαθμίζεται σε Γ ραφείο Συμ¬ 
βούλου Οικονομικών και Εμπορικών Υποθέσεων και λει¬ 
τουργεί στην Πρεσβεία του Βελιγραδιού με έδρα το Βελι¬ 
γράδι και Περιφέρεια Αρμοδιότητας την Ομοσπονδιακή 
Δημοκρατία της Γιουγκοσλαβίας. 

Άρθρο 2 

Το Γ ραφείο Συμβούλου Οικονομικών και Εμπορικών Υπο¬ 
θέσεων (Ο.Ε.Υ.) στην Ιταλία, που αναφέρεται στο άρθρο 1. 
παρ. 4, εδ. β, περ. 2 του Ν. 2297/95 (ΦΕΚ 50/Α’), αναβαθμί¬ 
ζεται σε Γραφείο Γενικού Συμβούλου Οικονομικών και 
Εμπορικών Υποθέσεων και λειτουργεί στην Πρεσβεία της 
Ρώμης με έδρα τη Ρώμη και Περιφέρεια Αρμοδιότητας την 
Ιταλία και τη Μάλτα. 

Άρθρο 3 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στην Υφυπουργό Εθνικής Οικονομίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 8 Οκτωβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

ΛΕΩΝ. ΤΖΑΝΗΣ Γ. ΠΑΠΑΝΑΡΕΟΥ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΡΟΔΟΥΛΑ ΖΗΣΗ 

-φ- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 258 
Τροποποίηση του Π.Δ. 62/86 «Οργανισμός του Εθνικού 
Αστεροσκοπείου Αθηνών (ΕΑΑ)» ΦΕΚ21/Α/86. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 
1. Τις διατάξεις: 


α) Των άρθρων 9, 10, 25 παρ. 1 και 31 του Ν. 1514/85 
"Ανάπτυξη της επιστημονικής και τεχνολογικής έρευνας» 


β) Του άρθρου 20 του Ν. 2503/97 (ΦΕΚ Α’ 107). 

γ) Του άρθρου 29Α παρ. 2 εδ. 1 του Ν. 1558/85 (Α’ 137) 
όπως αυτό προστέθηκε με το άρθρο 27 του Ν. 2081/1992 (Α’ 
154) και αντικαταστάθηκε από το άρθρο 1 παρ 2α του Ν 
2469/97 (Α’38). 

δ) Του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ Α’ 19). 

2. Τη σύμφωνη γνώμη του Εθνικού Γνωμοδοτικού Συμ¬ 
βουλίου Έρευνας (ΕΓΣΕ) η οποία διατυπώθηκε στα πρακτι¬ 
κά της συνεδρίασης της 26.2.99 και το αριθ. 10696(ΦΟΡ) 
927/14.7.99 έγγραφο του Υπουργείου Ανάπτυξης. 

3. Το γεγονός ότι από την εφαρμογή του παρόντος δεν 
προκύπτει δαπάνη σε βάρος του κρατικού προϋπολογι¬ 
σμού. 


4. Την αριθ. 8211/8.3.99 απόφαση για την ανάθεση αρμο¬ 
διοτήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης (Β’198). 

5. Την αριθ. 1107147/1239/006Α/4.10.96απόφασηγιατην 
ανάθεση αρμοδιοτήτων στους Υφυπουργούς Οικονουικών 
(Β’ 922). 

6. Την αριθ. 284/99 γνωμοδότηση του Συμβουλίου της 
Επικράτειας, με πρόταση του Υπουργού Ανάπτυξης και των 
Υφυπουργών Εσωτερικών, Δημόσιας Διοίκησης και Αποκέ¬ 
ντρωσης, και Οικονομικών, αποφασίζουμε: 


ββ. Ινστιτούτο Ερευνών Περιβάλλοντος και Βιώσιμης Ανά¬ 
πτυξης. 

γγ. Γεωδυναμικό Ινστιτούτο. 

δδ. Ινστιτούτο Διαστημικών Εφαρμογών και Τηλεπισκόπη¬ 
σης». 

«Άρθρο 11 

Επιστημονικό Αντικείμενο των Ινστιτούτων. 

1. Το Ινστιτούτο Αστρονομίας και Αστροφυσικής έχει ως 
αντικείμενο τη Φυσική του Ηλιακού συστήματος, την Παρα- 
τηρησιακή Αστρονομία, τη Γαλαξιακή και Εξωγαλαξιακή 
Αστρονομία υψηλών ενεργειών, την Παρατηρησιακή Αστρο¬ 
φυσική και Κοσμολογία, τη Δομή αστέρων και αστρικών 
συστημάτων. 

2. Το Ινστιτούτο Ερευνών Περιβάλλοντος και Βιώσιμης 
Ανάπτυξης έχει ως αντικείμενο τη Μετεωρολογία, την Φυσι¬ 
κή της Ατμόσφαιρας, την Ατμοσφαιρική ρύπανση, την Ηλια¬ 
κή και Αιολική ενέργεια, τις Κλιματικές Αλλαγές, τις επιπτώ¬ 
σεις της ανάπτυξης στο Περιβάλλον, τη Διαχείριση και 
Προγραμματισμό φυσικών πόρων, την Υδρολογία, τη Ρύ¬ 
πανση επιφανειακών και υπογείων υδάτων. 

3. Το Γεωδυναμικό Ινστιτούτο έχει ως αντικείμενο τη 
Σεισμολογία, την Φυσική εσωτερικού της γης, την Τεκτο¬ 
νική των πλακών, την Ηφαιστειολογία, τη Γεωθερμία, την 
Εφαρμοσμένη Γεωφυσική, την Τεχνική Σεισμολογία. 

4. Το Ινστιτούτο Διαστημικών Εφαρμογών και Τηλεπισκό- 
πησης έχει ως αντικείμενο τη Φυσική της Ιονόσφαιρας, τη 
Φυσική της Γήινης Μαγνητόσφαιρας, τις συνθήκες διάδο¬ 
σης ΗΜ κυμάτων και τηλεπικοινωνιακών εφαρμογών της 
Μαγνητόσφαιρας. τη Δορυφορική Τεχνολογία, τις Τεχνικές 
αξιοποίησης και εφαρμογές δορυφορικών μετρήσεων και 
παρατηρήσεων, τις Εφαρμογές δορυφορικών παρατηρή¬ 
σεων της Γης». 

Στον Υπουργό Ανάπτυξης αναθέτουμε τη δημοσίευση και 
εκτέλεση του παρόντος Προεδρικού Διατάγματος. 

Αθήνα, 8 Οκτωβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΛΕΩΝ. ΤΖΑΝΗΣ ΝΙΚ. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

ΕΥΓ. ΒΕΝΙΖΕΛΟΣ 
-·- 

( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ, 259 
Τροποποίηση ορισμένων διατάξεων του καταστατικού του 
Επικουρικού Ταμείου Υπαλλήλων Αστυνομίας Πόλεων. 


Άρθρο Μόνο 

Τροποποιούμε τις διατάξεις του Π.Δ. 62/86 «Οργανισμός 
του Εθνικού Αστεροσκοπείου Αθηνών» (ΦΕΚ 21/Α/86) και 
αντικαθιστούμε τα άρθρα 8 και 11, ως εξής: 

«Άρθρο 8 

Διάρθρωση Υπηρεσιών. 

Το ΕΑΑ αποτελείται από τις εξής υπηρεσίες και τα εξής 
Ινστιτούτα: 

α. Τη Διεύθυνση Υποστήριξης Ερευνών, 
β. Τη Διεύθυνση Διοικητικού, 
γ. Τα Ινστιτούτα: 

αα. Ινστιτούτο Αστρονομίας και Αστροφυσικής 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 80 του Ν. 2676/1999 
(Α' 1). 

2. Τις διατάξεις του άρθρου 29Α του Ν. 1558/1985 (Α' 137), 
το οποίο προστέθηκε με το άρθρο 27 του Ν. 2081/1992 (Α' 
154) και τροποποιήθηκε με το άρθρο 1 παρ. 2α του Ν 
2469/1997 (Α'38). 

3. Το γεγονός ότι από το Δ/γμα αυτό, δεν προκαλείται δα¬ 
πάνη σε βάρος του προϋπολογισμού του ΕΤΥΑΠ ούτε του 
κρατικού προϋπολογισμού. 

4. Την απόφαση του Δ.Σ. Επικουρικού Ταμείου Υπαλλήλων 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Αστυνομίας Πόλεων που ελήφθη κατά τις 723/11/ 
30.7.1997, 729/111/25.11.1997 συνεδριάσεις του. 

5. Την εκπονηθείσα το Φεβρουάριο του 1995 αναλογιστική 
μελέτη και το 158/18.9.97 έγγραφο της Δ/νσης Αναλογιστι- 
κών Μελετών της Γ.Γ.Κ.Α. 

6. Τη γνώμη του Συμβουλίου Κοινωνικής Ασφάλισης που 
διατυπώθηκε κατά την 2η/5.3.1999 συνεδρίασή του, της ΚΙ' 
περιόδου. 

7. Τηνοικ. 1749/4.11,98 (ΒΊ171) κοινή απόφαση του Πρω¬ 
θυπουργού και του Υπουργού Εργασίας και Κοινωνικών Α¬ 
σφαλίσεων. 

8. Την 279/99 γνωμοδότηση του Συμβουλίου της Επικρά¬ 
τειας, μετά από πρόταση του Υφυπουργού Εργασίας και 
Κοινωνικών Ασφαλίσεων, αποφασίζουμε: 

Άρθρο 1 

Το άρθρο ΙΟτουΑ,Ν. 1494/1950, όπωςέχειτροποποιηθεί 
με την παρ. 2 του άρθρου 6 του Ν. 3256/1955, αντικαθίστα¬ 
ται ως ακολούθως: 

Άρθρο 10 

1. Μέτοχοι του Ταμείου που αποχωρούν από την υπηρε¬ 
σία, έτυχαν κύριας σύνταξης λόγω γήρατος ή οριστικής α¬ 
ναπηρίας από οποιονδήποτε φορέα και έχουν χρόνο πραγ¬ 
ματικής ασφάλισης στο ΕΤΥΑΠ τουλάχιστον δέκα (10) χρό¬ 
νια, δικαιούνται εφάπαξ βοήθημα όπως ορίζεται στις 
επιμέρους διατάξεις. 

Ως χρόνος συμμετοχής στο Ταμείο, θεωρείται και υπολο¬ 
γίζεται ο χρόνος κάθε συντάξιμης υπηρεσιακής κατάστασης 
των μετόχων στο Αστυνομικό Σώμα, για τον οποίο έχουν κα¬ 
ταβληθεί οι νόμιμες εισφορές υπέρ του Ταμείου. 

Σε περίπτωση θανάτου του ασφαλισμένου το δικαιούμενο 
εφάπαξ βοήθημα χορηγείται στα πρόσωπα που δικαιούνται 
συντάξεως και αν δεν υπάρχουν πρόσωπα που δικαιούνται 
κύρια σύνταξη από οποιοδήποτε φορέα εξ αιτίας του θανά¬ 
του του ασφαλισμένου το εφάπαξ βοήθημα χορηγείται στον 
επιζώντα σύζυγο και στα τέκνα αυτού, ανάλογα με το κλη¬ 
ρονομικό τους δικαίωμα. 

2. Οι διατάξεις του άρθρου αυτού, δεν έχουν εφαρμογή 
για τους καθ' οιονδήποτε τρόπο αποκαθισταμένους μετό¬ 
χους, επανελθόντες και επανερχομένους στην υπηρεσία ή 
μη, εφόσον αυτοί για τον εκτός υπηρεσίας χρόνο έλαβαν α¬ 
ποδοχές ενεργείας εκ των οποίων έγιναν και οι υπέρ ΕΤΥΑΠ 
νόμιμες κρατήσεις. 

Οσοι εκ των ανωτέρω έλαβαν κατά την πρώτη έξοδό τους 
από την υπηρεσία εφάπαξ βοήθημα εκ του ΕΤΥΑΠ, δικαιού¬ 
νται νέου τοιούτου, αναλόγου των ετών υπηρεσίας και των 
αποδοχών τους κατά την ημερομηνία της τελευταίας δια¬ 
γραφής τους, εφόσον κατά την ημερομηνία αυτή πληρούν 
τις προϋποθέσεις της παραγρ.1 του άρθρου 10, αφαιρου- 
μένου του παλαιού ληφθέντος βοηθήματος, εντόκως, από 
το χρόνο είσπραξής του με επιτόκιο το εκάστοτε χορηγού¬ 
μενο για τις καταθέσεις των χρηματικών διαθεσίμων του Τα¬ 
μείου από την Τράπεζα της Ελλάδος. 

Οσοι έλαβαν κατά την πρώτη έξοδό τους από την υπηρε¬ 
σία επιστροφή κρατήσεων, δικαιούνται εφάπαξ βοηθήμα¬ 
τος, αναλόγου των ετών υπηρεσίας και των αποδοχών τους 
κατά την ημερομηνία της τελευταίας διαγραφής τους, εφό¬ 
σον κατά την ημερομηνία αυτή θεμελιώνουν δικαίωμα λήψε- 
ως εφάπαξ βοηθήματος, σύμφωνα με τα οριζόμενα στην πα- 
ράγρ.1 του άρθρου αυτού, αφαιρουμένων των επιστραφέ- 
ντων σ'αυτούς κρατήσεων, εντόκως, από το χρόνο 
είσπραξής τους, με επιτόκιο το εκάστοτε χορηγούμενο για 
τις καταθέσεις των χρηματικών διαθεσίμων του Ταμείου από 
την Τράπεζα της Ελλάδος. 


Σε οσους δε, κατά την ημερομηνία της τελευταίας δια- 
γραφης τους δεν θεμελιώνουν δικαίωμα λήψεως εφάπαξ 
βοηθήματος, επιστρέφονται οι κρατήσεις της τελευταίας υ¬ 
πηρεσίας τους σύμφωνα με τα οριζόμενα στο άρθρο αυτό. 

Άρθρο 2 

Η παρ.1 του άρθρου 13του Α.Ν. 1494/1950, καταργείται. 
Αρθρο 3 

Η παρ.3 του άρθρου 14 του Α.Ν. 1494/50, αντικαθίσταται 
ως ακολούθως: 

«3 Σε μετόχους του Ταμείου που έχουν δέκα χρόνια α¬ 
σφάλισης σε αυτό δύνανται να παρέχονται προσωπικά δά¬ 
νεια κατόπιν απόφασης του Διοικητικού Συμβουλίου του Τα¬ 
μείου εγκρινομένης από τον εποπτεύοντα Υπουργό, ως 
προς τη διάθεση κεφαλαίων για το σκοπό αυτό. 

Οι οροί και οι προϋποθέσεις χορήγησης των δανείων, το ύ¬ 
ψος του χορηγουμένου ποσού, το ύψος του επιτοκίου, ο 
χρονος και ο τρόπος εξόφλησης των δανείων και κάθε ανα¬ 
γκαία λεπτομέρεια καθορίζονται κατά περίπτωση με απόφα¬ 
ση του Διοικητικού Συμβουλίου και πάντοτε μέσα στα πλαί¬ 
σια των εκάστοτε αποφάσεων της Επιτροπής Νομισματικών 
και Πιστωτικών Θεμάτων της Τράπεζας της Ελλάδος». 

Άρθρο 4 

Το άρθρο 21 του Α.Ν. 1494/50, καταργείται. 

Στον Υφυπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 6 Οκτωβρίου 1999 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 

Τροποποίηση του Π.Δ. 59/1999 «Κανονισμός επιθεώρησης 
πνευστών σωσιβίων σχεδιών και ναυτικού τύπου συστη¬ 
μάτων εγκατάλειψης των πλοίων» (Α' 61). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παράγραφος 2 του Ν.Δ. 
187/1973 «Περί Κωδικός Δημοσίου Ναυτικού Δικαίου» (Α 
261). 

2. Το άρθρο 29 Α του Ν. 1558/1985, «Κυβέρνηση και κυ¬ 
βερνητικά όργανα» (Α 137) που προστέθηκε με το άρθρο 27 
του Ν. 2081/1992 (Α 154) όπως αντικαταστάθηκε με το άρ¬ 
θρο 1 παρ. 2ατου Ν. 2469/1997 (Α38). 

3. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του κρατικού προϋπολογισμού. 

4. Την 340/23.6.1999 γνωμοδότηση του Συμβουλίου 
Εμπορικού Ναυτικού. 

5. Την 321/5.8.1999 γνωμοδότηση του Συμβουλίου της 
Επικράτειας μετά από πρόταση του Υπουργού Εμπορικής 
Ναυτιλίας, αποφασίζουμε: 

Αρθρο 1 

Στο τέλος του άρθρου 3 του Π.Δ. 59/1999 (61/Α ), προστί¬ 
θεται η ακόλουθη ενότητα: 

«Στα ήδη λειτουργούντα συνεργεία επιτρέπεται η επιθεώ¬ 
ρηση και άλλου τύπου σωσίβιων σχεδιών πέραν εκείνου του 

τύπου για τον οποίο έχουν έγγραφη εξουσιοδότηση του κα¬ 
τασκευαστή για την επιθεώρηση τους, εφόσον πληρούν τις 
απαιτήσεις των παραγράφων 3 (α), 4, 5,6, 7,8,9, και 10 του 
παρόντος άρθρου και οι απασχολούμενοι σ’ αυτά με την 
επιθεώρηση των πνευστών σωσίβιων σχεδιών έχουν εργα¬ 
στεί τουλάχιστον επί διετία σε συνεργείο επιθεώρησης 
πνευστών σωσίβιων σχεδιών». 

Άρθρο 2 

Το άρθρο 9 του Π.Δ. 59/1999 (Α’ 61) αντικαθίσταται ως 
εξής: 

«Άρθρο 9 

Μεταβατικές διατάξεις. 

Τα ήδη λειτουργούντα συνεργεία υποχρεούνται να συμ¬ 
μορφωθούν με τις διατάξεις του παρόντος Κανονισμού μέ¬ 
σα σε έξι μήνες από τη θέση σε ισχύ του Κανονισμού 

Άρθρο 3 
Έναρξη ισχύος. 

Η ισχύς του παρόντος διατάγματος αρχίζει δέκα ημέρες 
μετά τη δημοσίευση του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 7 Οκτωβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 

Ίδρυση Ειδικής Αστυνομικής Υπηρεσίας Δίωξης Εγκλημα¬ 
τικότητας Λασιθίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άοθρου 11 παρ. 1 εδάφ. α’ και β’ και 
παρ. 6 του Ν. 1481/1984 «Οργανισμός Υπουργείου Δημό¬ 
σιας Τάξης» (Α’ 152), όπως το δεύτερο άρθρο αντικαταστά- 
θηκεμετο άρθρο 1 παρ. 1 του Ν.1590/1986 (Α’ 49). 

2. Τις διατάξεις του άρθρου 29Α του Ν. 1553/1985 «Κυ¬ 
βέρνηση και Κυβερνητικά Όργανα» (Α’ 137), το οποίο προ¬ 
στέθηκε με το άρθρο 27 του Ν. 2081/1992 (Α’ 154) και τρο¬ 
ποποιήθηκε με το άρθρο 1 του Ν. 2469/1997 (Α'38). 

3. Τις διατάζεις του Π.Δ. 137/1936 «Συγκρότηση της Γενι¬ 
κής Γραμματείας Δημόσιας Τάξης σε Υπουργείο Δημόσιας 
Τάξης» (Α’51). 

4. Τις διατάξεις του Π.Δ. 82/1993 «Περιορισμός συναρμο- 
διότητας κατά την έκδοση κανονιστικών διαταγμάτων και 
αποφάσεων σε θέματα αρμοδιότητας των Υπουργείων Προ¬ 
εδρίας της Κυβέρνησης και Δημόσιας Τάξης» (Α’ 36). 

5. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του Κρά¬ 
τους και άλλες διατάξεις» (Α’ 247). 


6. Την αριθ. 1107147/1239/0006/4.10.1996 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουογού Οικονομικών στους Υφυπουργούς 
Οικονομικών» (Β’ 922). 

7. Το γεγονός ότι από τις διατάξεις του παρόντος διατάγ¬ 
ματος ποοκαλούνται δαπάνες σε βάρος του Κρατικού Προ¬ 
ϋπολογισμού ύψους 25.000.000 δραχμών περίπου για το 
έτος 1999 και 34.000.000 δραχμών περίπου για το έτος 2000 
και για καθένα των επομένων ετών. Από τις δαπάνες αυτές, 
εκείνες του έτους 1999 θα αντιμετωπισθούν από τις εγγε¬ 
γραμμένες πιστώσεις των Κ.Α.Ε. 0721, 0824, 0831, 0832, 
0861, 1111. 1231, 1321, 1322, 1424, 1511, 1699, 1722 και 
1725 του εκτελούμενου Π/Υ εξόδων Ε.Φ. 43 -110 «ΕΛΛΗΝΙ¬ 
ΚΗ ΑΣΤΥΝΟΜΙΑ», ενώ οι δαπάνες του έτους 2000 και καθέ¬ 
να των επομένων ετών θα προβλέπονται στους Κ.Α.Ε. 0824, 
0831, 0832, 0861, 1111, 1231,1321,1322 και 1511 των κατ’ 
έτος Π/Υ εξόδων Ε.Φ. 43 -110 «ΕΛΛΗΝΙΚΗ ΑΣΤΥΝΟΜΙΑ» και 
θα καλύπτονται από τις πιστώσεις που θα εγκρίνονται σ’αυ- 
τούς από το Υπουργείο Οικονομικών, για το σκοπό αυτό. 

8. Την υπ’αριθμ. 367/1999 γνωμοδότηση του Συμβουλίου 
της Επικράτειας, ύστερα από την πρόταση του Υπουργού 
Δημόσιας Τάξης και του Υφυπουργού Οικονομικών, αποφα¬ 
σίζουμε: 

Άρθρο 1 

Ίδρυση - Έδρα - Υπαγωγή - Τοπική αρμοδιότητα. 

Ιδρύεται Ειδική Αστυνομική Υπηρεσία Δίωξης Εγκληματι¬ 
κότητας Λασιθίου με έδρα Τον οικισμό Αγίου Νικολάου του 
ομώνυμου Δήμου, η οποία υπάγεται διοικητικά στην Αστυ¬ 
νομική Διεύθυνση Λασιθίου. Η Υπηρεσία αυτή είναι ισότιμη 
με Αστυνομικό Τμήμα και η τοπική της αρμοδιότητα ταυτί¬ 
ζεται με εκείνη της οικείας Αστυνομικής Διεύθυνσης. 

Άρθρο 2 

Αποστολή - Συγκρότηση - Αρμοδιότητες. 

Για τα θέματα που αφορούν την αποστολή, τη συγκρότη¬ 
ση και τις αρμοδιότητες της Υπηρεοοίας του προηγούμενου 
άρθρου, τη συνεργασία της με τις λοιπές αστυνομικές Υπη¬ 
ρεσίες, τα καθήκοντα των οργάνων αυτής, καθώς και τα κα¬ 
θήκοντα και τις αρμοδιότητες του Διευθυντή της Αστυνομι¬ 
κής Διεύθυνσης Λασιθίου, του Επιθεωρητή Αστυνομίας 
Κρήτης και του Γ ενικού Επιθεωρητή Αστυνομίας της Ε' Γ ενι¬ 
κής Επιθεώρησης Αστυνομίας, εφαρμόζονται ανάλογα οι 
διατάξεις των άρθρων 2,3,4,5 και 6 του Π.Δ. 28/1998 (Α’ 32). 

Άρθρο 3 
Έναρξη ισχύος. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήοεως. 

Στον Υπουργό Δημόσιας Τάξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 11 Οκτωβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧ. ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


